ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
কেন্দ্র রাজ্যগুলিকে মিলার এবং স্টকিস্ট-দের ভোজ্য তেল বীজ এবং তেলের মজুত প্রকাশ করতে বলেছে
ভোজ্য তেল নিয়ে অসাধু কারবার বন্ধ করে স্বচ্ছতা আনতে উদ্যোগ গ্রহণ
নতুন দিল্লি, ০৯ সেপ্টেম্বর, ২০২১
কেন্দ্রীয় সরকার মজুত রাখার পাশাপাশি ভোজ্যতেলের দাম নিয়ন্ত্রণের লক্ষ্যে রাজ্যগুলিকে আজ মিলার এবং স্টকিস্টদের কাছ থেকে ভোজ্যতেল এবং তেলবীজের মজুত সম্পর্কে বিস্তারিত রিপোর্ট সংগ্রহ করতে বলেছে।
কেন্দ্রীয় উপভোক্তা বিষয়ক মন্ত্রক রাজ্য সরকার গুলিকে প্রয়োজনীয় পণ্য আইন, ১৯৫৫-র অধীনে এ বিষয়ে একটি নির্দেশ জারি করতে বলেছে।
সম্প্রতি ভোজ্য তেলের ওপর আমদানি শুল্ক হ্রাস পাওয়া সত্ত্বেও ভোজ্য তেল এবং তেল বীজের দাম হঠাৎ করে বৃদ্ধি লক্ষ্য করা গেছে।
সেজন্য রাজ্যগুলিকে বলা হয়েছে যে, তারা যেন মিলার এবং স্টকিস্টদের কাছ থেকে স্টক রিপোর্ট নিয়ে নেন। তবে এটি কোন ধরনের স্টক লিমিটেশন নির্দেশ নয়।
ক্রেতা, খাদ্য ও গণবণ্টন মন্ত্রকের সচিব আগামীকাল বিভিন্ন রাজ্যের কর্মকর্তাদের সঙ্গে বৈঠক করে এই বিষয়টিকে নিয়ে আলোচনা করবেন। এর পাশাপাশি কেন্দ্রীয় সরকারের নির্দেশ যথাযথভাবে মেনে চলার বিষয়টিও নিশ্চিত করবেন।
CG/ SB
(Visitor Counter : 149
প্রধানমন্ত্রীরদপ্তর
কোট্টায়াম -এ গ্রিনফিল্ড বিমানবন্দর প্রকল্প ছাড়পত্র পাওয়ায় প্রশংসা প্রধানমন্ত্রীর
নয়াদিল্লি, ১৮ এপ্রিল, ২০২৩
কোট্টায়াম -এ গ্রিনফিল্ড বিমানবন্দর তৈরির জন্য অসামরিক বিমান পরিবহণ মন্ত্রক ২,২৫০ একরেরও বেশি জায়গার ছাড়পত্র দেওয়ায় প্রশংসা করেছেন প্রধানমন্ত্রী শ্রী নরেন্দ্র মোদী।
অসামরিক পরিবহণ মন্ত্রকের একটি ট্যুইট ভাগ করে নিয়ে প্রধানমন্ত্রী ট্যুইট করে বলেছেন :
“পর্যটন, বিশেষত আধ্যাত্মিক পর্যটনের জন্য দারুণ খবর।”
PG/AB/DM/
(
প্রধানমন্ত্রীরদপ্তর
মেঘালয়ে এই প্রথমবার পৌঁছে গেল ইলেক্ট্রিক ট্রেন
এই বিশেষ ঘটনায় আনন্দ প্রকাশ প্রধানমন্ত্রীর
নয়াদিল্লি, ১৭ মার্চ,২০২৩
অভয়াপুরী-পঞ্চরত্ন; দুধনাই-মেন্ডিপাথর সেকশনে রেল বৈদ্যুতিকীকরণের কাজ সম্পূর্ণ হওয়ার পর মেঘালয়ে এই প্রথম বৈদ্যুতিক ট্রেনের সুযোগ পৌঁছে গেল। এই ঘটনায় বিশেষ আনন্দ প্রকাশ করেছেন প্রধানমন্ত্রী শ্রী নরেন্দ্র মোদী।
পিআইবি মেঘালয়ের একটি ট্যুইট বার্তা তুলে ধরে শ্রী মোদী বলেছেন :
“মেঘালয়ের জন্য এ হল এক দারুণ খবর! উত্তর-পূর্বাঞ্চলের যোগাযোগ ব্যবস্থার প্রসারের ক্ষেত্রেও এই ঘটনা তাৎপর্যপূর্ণ।”
PG/SKD/DM/
(
প্রধানমন্ত্রীরদপ্তর
নতুন দিল্লির লাল কেল্লায় আলো ও ধ্বনির মাধ্যমে আয়োজিত অনুষ্ঠানের প্রশংসা প্রধানমন্ত্রীর
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী নতুন দিল্লির লাল কেল্লায় আলো ও ধ্বনির মাধ্যমে আয়োজিত অনুষ্ঠানের প্রশংসা করেছেন।
কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডির একটি ট্যুইট শেয়ার করে প্রধানমন্ত্রী তাঁর ট্যুইটে বলেন;
“লাল কেল্লা ভ্রমণের আরও একটি কারণ যুক্ত হল! আমাদের ইতিহাস ও ঐতিহ্যকে স্মরণ করার জন্য তথ্য সমৃদ্ধ ও আধুনিক উপায়ে এই অনুষ্ঠান আয়োজিত হচ্ছে।”
PG/PM/NS
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৭ কোটি ৫০ লক্ষ ছাড়িয়েছে
দেশে গত ২৪ ঘণ্টায় প্রায় ৫ লক্ষের কাছাকাছি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৫৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ১৩
এই মুহূর্তে করোনায় চিকিৎসাধীনের সংখ্যা ১ লক্ষ ২ হাজার ৬০১
সাপ্তাহিক-ভিত্তিতে আক্রান্তের হার ১.১৭ শতাংশ
নয়াদিল্লি, ২৮ ফেব্রুয়ারি, ২০২২
ভারতে এ পর্যন্ত ১,৭৭,৫০,৮৬,৩৩৫টি টিকার ডোজ দেওয়া হয়েছে। গতকাল টিকা দেওয়া হয়েছে ৪,৯০,৩২১ জনকে।
স্বাস্থ্য কর্মীদের মধ্যে ১,০৪,০১,৫৩৫ জন টিকার প্রথম ডোজ, ৯৯,৬৬,৩৯৮ জন টিকার দ্বিতীয় ডোজ এবং ৪১,৭০,৯৯৭ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৯,৪৫২ জন প্রথম ডোজ, ১,৭৪,৪১,৩৭০ জন দ্বিতীয় ডোজ এবং ৬২,১৭,৩৩২ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৪৭,৯৪,৪৫৯ জন এবং দ্বিতীয় ডোজ পেয়েছেন ২,৭৪,৮৭,৩৭০ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,১৭,৪৯,২৫৮ জন এবং দ্বিতীয় ডোজ পেয়েছেন ৪৪,৩৮,৯৮,৭০৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২২,৬৪,১০১ জন। আর দ্বিতীয় ডোজ পেয়েছেন ১৮,০০,৮৪,৬৬২ জন। যাঁদের বয়স ৬০-এর ওপরে তাঁদের মধ্যে ১২,৬৪,০৩,০০৪ জন প্রথম ডোজ, ১১,২১,৭৪,৬৪১ জন দ্বিতীয় ডোজ এবং ৯৬,২৩,০৪৮ জন সতর্কতামূলক ডোজ পেয়েছেন। এ পর্যন্ত দেশে মোট ২,০০,১১,৩৭৭টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৬ হাজার ৭৬৫ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৩ লক্ষ ৭ হাজার ৬৮৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৫৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৮ হাজার ১৩ জন। বর্তমানে ১ লক্ষ ২ হাজার ৬০১ জন চিকিৎসাধীন। দেশে মোট সংক্রমিতের মাত্র ০.২৪ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৭ লক্ষ ২৩ হাজার ৮২৮টি নমুনা পরীক্ষা করা হয়েছে। এ পর্যন্ত দেশে ৭৬ কোটি ৭৪ লক্ষ ৮১ হাজার ৩৪৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১.১৭ শতাংশ এবং দৈনিক সংক্রমণের হার ১.১১ শতাংশ।
CG/CB/SB
(Visitor Counter : 105
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৯২.৮৮ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৯.৭০ কোটি ডোজেরও বেশি টিকা রয়েছে
নতুন দিল্লি, ২৭ এপ্রিল, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
২৭শে এপ্রিল ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৯২.৮৮ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৯.৭০ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 68
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৮৯ কোটি ৮১ লক্ষ ছাড়িয়েছে
১২-১৪ বছর বয়সীদের ২ কোটি ৯৯ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৯ হাজার ৬৮৮ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৫৪৫
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৭৯ শতাংশ
নয়াদিল্লি, ০৬মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৯ কোটি ৮১ লক্ষ ৫২ হাজার ৬৯৫ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৯৯ লক্ষ ৪৬ হাজার ৯৩১ টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৫,৫০৫
১,০০,২১,২৩০
৪৮,৮২,৭৬১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৬,৩৭২
১,৭৫,৪৭,৯২৯
৭৮,১০,৫৭৪
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৯৯,৪৬,৯৩১
৮৮,৪৮,৯২০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৬,৩২,৪৫০
৪,২৮,৯৭,০৮৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৯,৭২,১০৪
৪৮,০৪,৮৩,২১৬
২,৩৪,৩০৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৯,৭৫,০৮৬
১৮,৮৫,৩৫,৭৬৯
৭,১৬,৪৩৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৯,০৬,০৬৭
১১,৭৪,৭৬,৯৬১
১,৫৪,৪২,৯৯৯
|
|
|
|
প্রিকশন ডোজ
|
|
২,৯০,৮৭,০৭২
|
|
মোট
|
|
|
|
১,৮৯,৮১,৫২,৬৯৫
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৬৮৮ হয়েছে, যা মোট আক্রান্তের ০.০৫ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ৫৪৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৫১ হাজার ২৪৮।
দেশে গত ২৪ ঘণ্টায় নতুন করে আক্রান্ত হয়েছেন ৩ হাজার ৫৪৫ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৬৫ হাজার ৯১৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৯৮ লক্ষ ৪৪ হাজার ৯২৫।
সাপ্তাহিক-ভিত্তিতে আক্রান্তের হার বর্তমানে ০.৭৯ শতাংশ। একইভাবে, দৈনিক আক্রান্তের হার দাঁড়িয়েছে ০.৭৬ শতাংশ।
CG/SS
সামাজিকন্যায়ওক্ষমতায়নমন্ত্রক
বিশ্ব সিকেল সেল সচেতনতা দিবস উদযাপিত
নতুন দিল্লি, ২০ জুন ২০২৩
(প্রতি বছর ১৯ শে জুন বিশ্ব সিকেল সেল সচেতনতা দিবস উদযাপিত হয়। ব্যক্তি, পরিবার এবং বিশ্ব জুড়ে সম্প্রদায়ের ওপরে এই রোগের প্রভাব সম্পর্কে সচেতনতা বৃদ্ধি করাই এই দিবস উদযাপনের উদ্দেশ্য। সিকেল সেল জিনগত রক্তের ব্যাধি, যার ফলে অস্বাভাবিক লোহিত রক্তকণিকা অর্ধচন্দ্রাকৃতি বা কাস্তের মতো আকার নেয় এবং অনিয়মিত এই আকারের ফলে রক্তনালিতে বাধার সৃষ্টি করে। ফলে বিভিন্ন রকম শারীরিক জটিলতার সৃষ্টি হয়। এবছর বিশ্ব সিকেল রোগ দিবস-এর মূল ভাবনা- ‘বিশ্ব জুড়ে সিকেল সেল সম্প্রদায় গঠন এবং তাকে শক্তি প্রদান করা। নবজাতকের রক্ত পরীক্ষা করে দেখা এবং আপনার সিকেল সেল রোগের অবস্থা সম্পর্কে অবগত হওয়া’। এই রোগের মোকাবিলায় প্রথম পদক্ষেপ শিশু এবং প্রাপ্তবয়স্কের জিনোটাইপ সম্বন্ধে স্বচ্ছ ধারণা থাকা। এই ভাবনার আরো একটি দিক হল, উন্নত প্রযুক্তির মাধ্যমে সিকেল সেল রোগের প্রকৃত অবস্থা চিহ্নিত করা। কেন্দ্রীয় সামাজিক ন্যায় বিচার এবং ক্ষমতায়ণ মন্ত্রকের অধীন দিব্যাঙ্গদের ক্ষমতায়ণ দফতর সারাদেশে দিব্যাঙ্গদের উন্নয়নে মূল সংস্থা হিসেবে কাজ করে। জনসাধারণের মধ্যে সিকেল সেল রোগ সম্পর্কে সচেতনতা গড়ে তুলতে এই দফতর তাদের অধীনস্ত নানা সংস্থাকে নিয়ে বিশ্ব সিকেল সেল সচেতনতা দিবস উদযাপন করেছে। এই উপলক্ষে তারা দেশের ৩০ টি জায়গায় সভা, জাতীয় কর্মশালা, অনলাইন ক্যুইজ, প্রবন্ধ রচনা ও পোস্টার তৈরি প্রতিযোগিতা নিয়ে ওয়েবইনারেরও আয়োজন করে।
CG/AB/SG
স্বাস্থ্যওপরিবারকল্যাণমন্ত্রক
প্রধানমন্ত্রী শ্রী নরেন্দ্র মোদী জয়পুরের সাইপেত – এর উদ্বোধন এবং রাজস্থানের ৪টি জেলা মেডিকেল কলেজের ভিত্তিপ্রস্তর স্থাপন করেছেন
নয়াদিল্লি, ৩০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ রাজস্থানের জয়পুরে সেন্ট্রাল ইন্সটিটিউট অফ পেট্রোকেমিকেলস্ ইঞ্জিনিয়ারিং অ্যান্ড টেকনোলজি  – এর উদ্বোধন এবং ৪টি জেলা মেডিকেল কলেজের ভিত্তিপ্রস্তর স্থাপন করেছেন। অনুষ্ঠানে লোকসভার অধ্যক্ষ শ্রী ওম বিড়লা, রাজস্থানের মুখ্যমন্ত্রী শ্রী অশোক গেহলত, কেন্দ্রীয় স্বাস্থ্য ও পরিবার কল্যাণ এবং সার ও রসায়ন মন্ত্রী শ্রী মনসুখ মান্ডভিয়া উপস্থিত ছিলেন।
অনুষ্ঠানে প্রধানমন্ত্রী জানান, গুজরাটের মুখ্যমন্ত্রী হিসাবে তিনি দেশের স্বাস্থ্য ক্ষেত্রে ত্রুটিগুলি বুঝতে পেরেছিলেন। তাই, প্রধানমন্ত্রী হিসাবে সেই সমস্যা নিরসনে নিরন্তর প্রচেষ্টা চালিয়েছেন। শ্রী মোদী বলেন, “আমরা দেশের স্বাস্থ্য ক্ষেত্রে পরিবর্তন আনার জন্য একটি জাতীয় দৃষ্টিভঙ্গী গ্রহণ করেছি এবং জাতীয় স্বাস্থ্য নীতির লক্ষ্যে কাজ করছি। স্বচ্ছ ভারত অভিযান থেকে আয়ুষ্মান ভারত এবং এখন আয়ুষ্মান ভারত ডিজিটাল মিশন – এই ধরনের প্রয়াসের অঙ্গ”। তিনি বলেন, রাজস্থানে প্রায় ৩.৫ লক্ষ মানুষ আয়ুষ্মান ভারত যোজনার আওতায় বিনামূল্যে চিকিৎসার সুবিধা পেয়েছেন এবং এই রাজ্যে প্রায় ২ হাজার ৫০০ স্বাস্থ্য ও সুস্থতা কেন্দ্রে কাজ শুরু হয়েছে।
শ্রী মোদী বলেন, স্বাস্থ্য পরিষেবার সঙ্গে যুক্ত দক্ষ মানবসম্পদ কার্যকরি স্বাস্থ্য ক্ষেত্রের ওপর সরাসরি প্রভাব ফেলে। করোনাকালে এর গুরুত্ব অনুভব করা গেছে। কেন্দ্রীয় সরকার ‘বিনামূল্যে টিকাকরণ, সকলের জন্য টিকা’ প্রচারাভিযানে সাফল্য এরই প্রতিফলন। তিনি বলেন, আজ ভারতে ৮৮ কোটিরও বেশি কোভিড টিকার ডোজ দেওয়া হয়েছে। এর মধ্যে রাজস্থানে ৫ কোটিরও বেশি টিকার ডোজ দেওয়া হয়েছে।
প্রধানমন্ত্রী বলেন, পেট্রোকেমিকেল শিল্পের মতো দ্রুত ক্রমবর্ধমান শিল্পের জন্য দক্ষ মানবসম্পদ এখন প্রয়োজন। তিনি বলেন, নতুন এই ইন্সটিটিউট অফ পেট্রোকেমিকেল টেকনোলজি লক্ষ লক্ষ তরুণকে নতুন সম্ভাবনার সঙ্গে যুক্ত করবে। মুখ্যমন্ত্রী থাকাকালীন তিনি গুজরাটে পন্ডিত দীনদয়াল পেট্রোলিয়াম বিশ্ববিদ্যালয় প্রতিষ্ঠা করেছিলেন। এখন এই বিশ্ববিদ্যালয় এনার্জি বিশ্ববিদ্যালয়ে পরিণত হয়েছে। তিনি বলেন, এ ধরনের প্রতিষ্ঠান স্বচ্ছ শক্তি উদ্ভাবনের ক্ষেত্রে তরুণ সম্প্রদায়কে পথ দেখাবে।
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া জানান, প্রধানমন্ত্রী শ্রী নরেন্দ্র মোদী হলেন এমন একজন প্রশাসক, যিনি প্রথম স্বাস্থ্য ব্যবস্থাপনাকে উন্নয়নের সঙ্গে যুক্ত করেছেন। আগামী ৭ অক্টোবর জনপরিষেবা ক্ষেত্রে প্রধানমন্ত্রী ২০ বছর পূর্ণ করতে চলেছেন। তাই, প্রধানমন্ত্রী স্বাস্থ্য ব্যবস্থার গুরুত্ব বুঝতে পেরেছেন। শ্রী মান্ডভিয়া জানান, এই কারণেই প্রধানমন্ত্রী ‘সবকা সাথ, সবকা বিকাশ’ – এর আহ্বান জানিয়েছিলেন। স্বাস্থ্য মন্ত্রী আরও জানান, আয়ুষ্মান ভারত প্রকল্পের আওতায় ২ কোটিরও বেশি সুবিধাভোগী ৫ লক্ষ টাকা পর্যন্ত চিকিৎসা পরিষেবার সুযোগ পেয়েছেন। এর মধ্যে অনেকেই পরিযায়ী শ্রমিক রয়েছেন।
লোকসভার অধ্যক্ষ শ্রী ওম বিড়লা এই ৪টি জেলা মেডিকেল কলেজে ভিত্তিপ্রস্তর স্থাপনের জন্য প্রধানমন্ত্রীকে ধন্যবাদ জানান। তিনি বলেন, এই মেডিকেল কলেজগুলির মাধ্যমে স্থানীয় মানুষ কম খরচে উন্নত মানের চিকিৎসা পরিষেবা পাবেন। এই মেডিকেল কলেজ এবং সাইপেত প্রধানমন্ত্রী ‘নতুন ভারত’ – এর স্বপ্ন পূরণে গুরুত্বপূর্ণ অবদান রাখবে বলেও উল্লেখ করেন তিনি।
অনুষ্ঠানে কেন্দ্রীয় শ্রম ও কর্মসংস্থান, পরিবেশ, বন ও জলবায়ু পরিবর্তন মন্ত্রী শ্রী ভুপেন্দর যাদব, জলশক্তি মন্ত্রী শ্রী গজেন্দ্র শেখওয়াত এবং রাজস্থানের মুখ্যমন্ত্রী শ্রী অশোকগেহলত বক্তব্য রাখেন।
CG/SS/SB
(Visitor Counter : 111
স্বরাষ্ট্র মন্ত্রক
পুলিশবাহিনীর আধুনিকীকরণ
নয়াদিল্লি, ২ জুলাই, ২০১৯
পুলিশবাহিনীর আধুনিকীকরণ সংক্রান্ত একটি প্রকল্প, কেন্দ্র ২০১৭ সালের ২৭শে সেপ্টেম্বর অনুমোদন করে। এই প্রকল্পে নির্দিষ্ট কিছু ক্ষেত্রে নিরাপত্তা সংক্রান্ত ব্যয়বরাদ্দ ধার্য করা হয়েছে। অস্ত্র ক্রয়, বিভিন্ন ঘটনার তদন্তের জন্য প্রয়োজনীয় পরিকাঠামো নির্মাণ, তথ্যপ্রযুক্তি, যোগাযোগ ব্যবস্থা, প্রশিক্ষণ সহ বিভিন্ন ক্ষেত্রে রাজ্য সরকারগুলিকে কেন্দ্র এর মাধ্যমে সহায়তা দেবে। এই প্রকল্পে জম্মু ও কাশ্মীর, উত্তর-পূর্বের নাশকতার সমস্যায় উপদ্রুত রাজ্যগুলি এবং উগ্র বামপন্থা প্রভাবিত জেলাগুলিতে পুলিশবাহিনীর পরিকাঠামোর উন্নয়ন ঘটানো হবে। জম্মু ও কাশ্মীর, উত্তরাখণ্ড, হিমাচল প্রদেশ, সিকিম সহ আটটি উত্তর-পূর্বাঞ্চলীয় রাজ্যে এই প্রকল্পের আওতায় বিভিন্ন প্রকল্পের বাস্তবায়নের জন্য যে ব্যয় করা হবে, তার ৯০ শতাংশ কেন্দ্রীয় সরকার বহন করবে। বাকি রাজ্যগুলির ক্ষেত্রে এই হার হবে ৬০ শতাংশ। উত্তর-পূর্বাঞ্চলীয় এলাকাগুলিতে নির্দিষ্ট প্রকল্পে এই অর্থ ব্যয় করা হবে। এর জন্য ২০১৭-১৮ অর্থবর্ষ থেকে ২০১৯-২০-র অর্থবর্ষ পর্যন্ত ৭,৩৮০ কোটি টাকা অর্থ বরাদ্দ করা হয়েছে।
২০১৯-২০ অর্থবর্ষে ২৫টি রাজ্যের পুলিশবাহিনীকে আধুনিকীকরণের জন্য উচ্চ ক্ষমতাসম্পন্ন কমিটি যে অর্থ বরাদ্দ করেছে তার আওতায় পশ্চিমবঙ্গ ২৮ কোটি ৯০ লক্ষ টাকা, অসম ২৬ কোটি ৪০ লক্ষ টাকা এবং ত্রিপুরাকে ৭ কোটি ৮৪ লক্ষ টাকা দেওয়া হবে।
লোকসভায় এক প্রশ্নের লিখিত জবাবে এই তথ্য জানিয়েছেন স্বরাষ্ট্র দপ্তরের প্রতিমন্ত্রী শ্রী জি কিষাণ রেড্ডি।
CG/CB/DM
(Visitor Counter : 26
স্বরাষ্ট্র মন্ত্রক
মোদী সরকার অপরাধ বিচার ব্যবস্থায় তথ্যের আদান-প্রদান সংক্রান্ত কর্মসূচিটি ২০২২-২৩ থেকে ২০২৫-২৬ পর্যন্ত রূপায়ণের প্রস্তাব অনুমোদন করেছে
নয়াদিল্লি, ১৮ ফেব্রুয়ারি, ২০২২
মোদী সরকার ৩ হাজার ৩৭৫ কোটি টাকা ব্যয়ে স্বরাষ্ট্র মন্ত্রকের অপরাধ বিচার ব্যবস্থায় তথ্যের আদান-প্রদান সম্পর্কিত কর্মসূচিটি ২০২২-২৩ থেকে ২০২৫-২৬ পর্যন্ত রূপায়ণের প্রস্তাব অনুমোদন করেছে। স্বরাষ্ট্র মন্ত্রী শ্রী অমিত শাহের নেতৃত্বে এই কর্মসূচির দ্বিতীয় পর্যায়ে অপরাধ বিচার প্রক্রিয়ায় তথ্যের আদান-প্রদান ব্যবস্থাকে আরও কার্যকর ও আধুনিক করে তোলা হবে। কেন্দ্রীয় স্তরের একটি উদ্যোগ হিসাবে এই কর্মসূচিটি রূপায়িত হবে। হাইস্পীড ইন্টারনেট যোগাযোগ সহ একটি স্বতন্ত্র ও নিরাপদ ক্লাউডবেসড্ পরিকাঠামোর মাধ্যমে এই ব্যবস্থা চালু হবে। জাতীয় অপরাধ রেকর্ড ব্যুরো  ন্যাশনাল ইনফরমেটিক্স সেন্টারের সহযোগিতায় এই কর্মসূচিটি রূপায়ণ করবে। রাজ্য/কেন্দ্রশাসিত অঞ্চলগুলির সহযোগিতায় অপরাধ বিচার ব্যবস্থায় তথ্যের আদান-প্রদান সম্পর্কিত কর্মসূচিটি রূপায়িত হবে।
উল্লেখ করা যেতে পারে, তথ্যের আদান-প্রদানের ক্ষেত্রে অপরাধ বিচার ব্যবস্থা এমন একটি জাতীয় স্তরের মঞ্চ, যেখানে ৫টি স্তম্ভের মাধ্যমে বিচার ব্যবস্থার সুফল পৌঁছে দিতে তথ্য প্রযুক্তি-ভিত্তিক পদ্ধতিগুলির সমাবেশ ঘটবে। এই ৫টি স্তম্ভ হ’ল – পুলিশ (অপরাধ ও অপরাধী নজরদারি এবং নেটওয়ার্ক ব্যবস্থা; ফরেন্সিক ল্যাবগুলির জন্য ই-ফরেন্সিক; আদালতগুলির জন্য ই-আদালত; সরকারি আইনজীবীদের জন্য বৈদ্যুতিন পদ্ধতিতে মামলা পরিচালনা; কারাবন্দীদের জন্য ই-কারা ব্যবস্থা।
‘ওয়ান ডেটা ওয়ান এন্ট্রি’ নীতি অনুসরণ করে এই কর্মসূচির দ্বিতীয় পর্যায়ের রূপায়ণ হবে। অপরাধের খতিয়ান ঐ ৫টি স্তম্ভের কোনও একটি ব্যবস্থায় উল্লেখ করা হলেই তা অন্য স্তম্ভগুলির মাধ্যমে দেখতে পাওয়া যাবে। এজন্য প্রতিটি স্তম্ভে ডেটার পুনরায় উল্লেখ করার প্রয়োজন পড়বে না।
CG/BD/SB
(Visitor Counter : 101
নির্বাচনকমিশন
পশ্চিমবঙ্গের আসানসোল লোকসভা কেন্দ্র এবং পশ্চিমবঙ্গ, ছত্তিশগড়, বিহার ও মহারাষ্ট্রের চারটি বিধানসভা কেন্দ্রের উপনির্বাচনের নির্ঘন্ট
নতুন দিল্লি, ১২ই মার্চ, ২০২২
নির্বাচন কমিশন পশ্চিমবঙ্গের আসানসোল লোকসভা কেন্দ্র এবং বালিগঞ্জ বিধানসভা কেন্দ্র, ছত্তিশগড়ের খৈরাগড় বিধানসভা কেন্দ্র, বিহারের বোচাহান  বিধানসভা কেন্দ্র এবং মহারাষ্ট্রের কোলাপুর উত্তর বিধানসভা কেন্দ্রের উপনির্বাচনের নির্ঘন্ট ঘোষণা করেছে।
১৭ই মার্চ বৃহস্পতিবার নির্বাচন সংক্রান্ত গেজেট বিজ্ঞপ্তি প্রকাশিত হবে। মনোনয়নপত্র জমা দেওয়ার শেষ দিন ২৪শে মার্চ। পরের দিন শুক্রবার অর্থাৎ ২৫শে মার্চ মনোনয়নপত্রগুলি পরীক্ষা করে দেখা হবে। ২৮শে মার্চ সোমবার মনোনয়নপত্র প্রত্যাহারের শেষ দিন। ১২ই এপ্রিল মঙ্গলবার এই কেন্দ্রগুলিতে ভোটগ্রহণ করা হবে। ভোট গণনা শনিবার ১৬ই এপ্রিল। ১৮ই এপ্রিল সোমবারের মধ্যে পুরো নির্বাচন প্রক্রিয়া সম্পন্ন করতে হবে।
২০২২ এর পয়লা জানুয়ারী প্রকাশিত ভোটার তালিকাটি ভোট নেওয়ার ক্ষেত্রে বিবেচিত হবে। কমিশন সিদ্ধান্ত নিয়েছে, প্রতিটি বুধে ইভিএম এবং ভিভিপ্যাটের ব্যবস্থা করা হবে। এর জন্য যথেষ্ট পরিমাণ বৈদ্যুতিন ভোটগ্রহণ যন্ত্র ও ভিভিপ্যাটের ব্যবস্থা করা হয়েছে।
ভোটদাতাদের পরিচয় যাচাই করার জন্য সচিত্র ভোটার পরিচয়পত্রকে প্রধান নথি হিসেবে বিবেচনা করা হবে। তবে, কেউ যদি ভোটগ্রহণ কেন্দ্রে নিম্নলিখিত পরিচয়পত্রগুলির মধ্যে যে কোনো একটি নিয়ে যান, তাহলেও তিনি ভোট দিতে পারবেন। এই পরিচয়পত্রগুলি হল :
১) আধার কার্ড, ২) এমএনআরইজিএ জবকার্ড, ৩) ব্যাঙ্ক বা পোষ্ট অফিসের ছবি সম্বলিত পাশবই, ৪) শ্রম মন্ত্রকের স্বাস্থ্যবীমা স্মার্ট কার্ড, ৫) ড্রাইভিং লাইসেন্স, ৬) প্যানকার্ড, ৭) এনপিআর এর আওতায় আরজিআই –এর স্মার্ট কার্ড, ৮) ভারতীয় পাসপোর্ট, ৯) ছবি সম্বলিত পেনশনের নথি, ১০) কেন্দ্রীয় সরকার / রাজ্য সরকার / রাষ্ট্রায়ত্ত্ব সংস্থা / পাবলিক লিমিটেড কোম্পানীগুলির কর্মীদের সচিত্র পরিচয়পত্র, ১১) সাংসদ / বিধায়ক / বিধান পরিষদের সদস্যদের জন্য সরকারী পরিচয়পত্র, ১২) কেন্দ্রীয় সামাজিক ন্যায় ও ক্ষমতায়ন মন্ত্রকের ইউনিক ডিজঅ্যাবিলিটি আইডি কার্ড।
নির্বাচনের নির্ঘন্ট ঘোষণার সঙ্গে সঙ্গে সংশ্লিষ্ট কেন্দ্রগুলিতে আদর্শ আচরণবিধি বলবৎ হলো। কোনো প্রার্থীর বিরুদ্ধে যদি ফৌজদারী মামলার অভিযোগ থাকে, তাহলে তাকে নির্বাচনী প্রচারের সময় সংবাদপত্রে এবং টিভি চ্যানেলে তিনবার বিজ্ঞপ্তি প্রকাশ করতে হবে। এক্ষেত্রে নির্বাচন কমিশনের ২০২০ সালের ১৬ই সেপ্টেম্বর জারি করা বিজ্ঞপ্তি No. 3/4/2019/SDR/Vol.IV অনুযায়ী মনোনয়নপত্র প্রত্যাহারের চারদিনের মধ্যে প্রথম বিজ্ঞপ্তি প্রকাশ করতে হবে। দ্বিতীয় বিজ্ঞপ্তিটি পঞ্চম থেকে অষ্টম দিনের মধ্যে এবং তৃতীয় বিজ্ঞপ্তিটি নবম দিন থেকে নির্বাচনী প্রচারের শেষ দিনের মধ্যে জারি করতে হবে।
দেশজুড়ে কোভিড পরিস্থিতির উন্নতি হওয়ায় এই উপনির্বাচন কেন্দ্রগুলিতে কোভিড বিধি মেনে চলার ক্ষেত্রে কিছু ছাড় দেওয়া হয়েছে। এবিষয়ে বিস্তারিত জানতে এই লিঙ্ক https://eci.gov.in/files/file/13932-revised-broad-guidelines-for-conduct-of-general-electionsbye-elections-during-covid-19/ - অথবা নির্বাচন কমিশনের ওয়েবসাইট https://eci.gov.in/ -টি দেখতে পারেন।
CG/CB/SFS
(Visitor Counter : 409
বিদ্যুৎমন্ত্রক
ভারত সরকারের বিদ্যুৎ সম্পর্কিত যাবতীয় কর্মসূচির তত্ত্বাবধানের জন্য জেলাস্তরীয় কমিটি গঠন করা হবে
নয়াদিল্লি, ১৭ সেপ্টেম্বর, ২০২১
ভারত সরকারের বিদ্যুৎ সংক্রান্ত যাবতীয় কর্মসূচির তত্ত্বাবধানের জন্য জেলাস্তরীয় কমিটি গঠনের বিষয়ে কেন্দ্রীয় বিদ্যুৎ মন্ত্রক নির্দেশিকা জারি করেছে। এই কমিটি বিদ্যুৎ পরিষেবার ক্ষেত্রে বিভিন্ন নিয়ম-নীতির প্রভাব খতিয়ে দেখবে। বিদ্যুৎ ক্ষেত্রে সংস্কারমূলক প্রক্রিয়ায় সাধারণ মানুষের অংশগ্রহণ ও সহযোগিতা সুনিশ্চিত করতে মন্ত্রক এই পদক্ষেপ নিয়েছে। সারা দেশে বিদ্যুৎ ক্ষেত্রে সংস্কারমূলক সমস্ত প্রক্রিয়া সুষ্ঠুভাবে রূপায়ণের বিষয়ে মন্ত্রক অগ্রাধিকার দিচ্ছে। এই কমিটিতে অধ্যক্ষ হিসাবে থাকবেন জেলার প্রবীণতম সাংসদ। সহ-অধ্যক্ষ হিসাবে থাকবেন সংশ্লিষ্ট জেলার অন্যান্য সাংসদরা। সদস্য সচিব হিসাবে দায়িত্ব পালন করবেন জেলাশাসক। জেলা পঞ্চায়েতের অধ্যক্ষ/সভাপতি কমিটির সদস্য হবেন। এছাড়াও, কমিটিতে সংশ্লিষ্ট জেলায় বিদ্যুৎ মন্ত্রকের রাষ্ট্রায়ত্ত সংস্থার উচ্চ পদস্থ প্রতিনিধিরা অথবা তাদের মনোনীত আধিকারিক থাকবেন।
বিদ্যুৎ মন্ত্রকের ঐ নির্দেশিকায় আরও বলা হয়েছে, সংশ্লিষ্ট জেলায় বিদ্যুৎ সরবরাহ পরিকাঠামোর সার্বিক মানোন্নয়নে সমন্বয় ও কাজের অগ্রগতি পর্যালোচনার জন্য তিন মাসে অন্ততপক্ষে একবার জেলা সদরে কমিটির বৈঠক আয়োজন করতে হবে। এই বৈঠকে কেন্দ্রীয় সরকারের বিদ্যুৎ সংক্রান্ত যাবতীয় কর্মসূচির অগ্রগতি নিয়ে আলোচনা হবে। বিদ্যুৎ লাইনের নিয়মিত রক্ষণাবেক্ষণ সহ বন্টন ব্যবস্থা এবং সাব-ট্রান্সমিশন স্টেশনগুলির মানোন্নয়ন খতিয়ে দেখা হবে। প্রয়োজন-সাপেক্ষে বন্টন ও স্টেশনগুলি আরও শক্তিশালী করা হবে। বিদ্যুৎ সরবরাহের ক্ষেত্রে উৎকর্ষতা ও নির্ভরযোগ্যতার প্রভাব বিশ্লেষণ করা হবে। কাজকর্মের মান তথা গ্রাহক পরিষেবার গুণমান পর্যালোচনা হবে।
সমস্ত রাজ্য/কেন্দ্রশাসিত অঞ্চলের অতিরিক্ত মুখ্যসচিব/মুখ্যসচিব/বিদ্যুৎ সচিব্দের উদ্দেশে পাঠানো মন্ত্রকের ঐ নির্দেশিকায় সমস্ত রাজ্য/কেন্দ্রশাসিত অঞ্চলকে জেলাস্তরীয় বিদ্যুৎ সংযোগ কমিটি গঠনের অনুরোধ করা হয়েছে। নির্দেশিকায় আরও বলা হয়েছে, নিয়মিত-ভিত্তিতে কমিটির বৈঠক আয়োজন ও সময় মতো সমস্যার সমাধানে প্রাথমিকভাবে কমিটির আহ্বায়ক ও সদস্য সচিব দায়িত্ব পালন করবেন।
উল্লেখ করা যেতে পারে, দেশে বিদ্যুৎ বন্টন ব্যবস্থার মানোন্নয়নে বিভিন্ন কর্মসূচির আওতায় কেন্দ্রীয় সরকার তহবিল যোগান দিয়ে আসছে। দেশের প্রতিটি গ্রাম, জনপদ ও পরিবারে সর্বজনীন বিদ্যুৎ সংযোগ পৌঁছে দেওয়া সুনিশ্চিত করতে গত পাঁচ বছরে দীনদায়াল উপাধ্যায় গ্রাম জ্যোতি যোজনা, সুসংহত বিদ্যুৎ উন্নয়ন কর্মসূচি, প্রধানমন্ত্রী সহজ বিজলী হর ঘর যোজনা  খাতে প্রায় ২ লক্ষ কোটি টাকা দেওয়া হয়েছে। এই অর্থ আরও বেশি বিদ্যুৎ সাব-স্টেশন গড়ে তোলা, বর্তমানে চালু সাব-স্টেশনগুলির মানোন্নয়ন সহ হাইটেনশন/লো-টেনশন লাইন বসানোর কাজে খরচ করা হয়। সম্প্রতি সরকার ক্রমবর্ধমান বিদ্যুতের চাহিদা মেটাতে বন্টন ব্যবস্থাকে আরও শক্তিশালী করে তোলার জন্য প্রায় ৩ লক্ষ কোটি টাকার একটি নতুন কর্মসূচি চালু করার অনুমোদন দিয়েছে।
CG/BD/SB
(Visitor Counter : 161
মানবসম্পদবিকাশমন্ত্রক
বিদ্যালয়গুলিতে কেন্দ্রীয় সহায়তাপুষ্ট পিএম পোষণ কর্মসূচি আরও পাঁচ বছর চালিয়ে যাওয়া/সংশোধন/পরিমার্জনের প্রস্তাবে মন্ত্রিসভার সায়
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বিদ্যালয়গুলিতে কেন্দ্রীয় সহায়তাপুষ্ট পিএম পোষণ কর্মসূচি আরও পাঁচ বছর চালিয়ে যাওয়া/সংশোধন/পরিমার্জনের প্রস্তাব অনুমোদিত হয়েছে। এই কর্মসূচি ২০২১-২২ থেকে ২০২৫-২৬ পর্যন্ত আরও পাঁচ বছর চালিয়ে যেতে ৫৪ হাজার ৬১ কোটি ৭৩ লক্ষ টাকা খরচ হবে। এর মধ্যে কেন্দ্রীয় সরকার ৫৪ হাজার ৬১ কোটি ৭৩ লক্ষ টাকা এবং রাজ্য/কেন্দ্রশাসিত অঞ্চলগুলি ৩১ হাজার ৭৩৩ কোটি ১৭ লক্ষ টাকা ব্যয় বহন করবে। অবশ্য, খাদ্যশস্য খাতে কেন্দ্রীয় সরকার আরও প্রায় ৪৫ হাজার কোটি টাকার অতিরিক্ত ব্যয় বহন করবে। এর ফলে, প্রকল্প খাতে মোট বাজেট বরাদ্দের পরিমাণ দাঁড়াবে ১ লক্ষ ৩০ হাজার ৭৯৪ কোটি ৯০ লক্ষ টাকা।
কমিটির বৈঠকে আজ প্রধানমন্ত্রী পোষণ কর্মসূচিতে সরকারি ও সরকারি সহায়তাপ্রাপ্ত বিদ্যালয়গুলিতে ২০২১-২২ থেকে ২০২৫-২৬ পর্যন্ত রান্না করা গরম খাবার সরবরাহের প্রস্তাবটি অনুমোদিত হয়েছে। কেন্দ্রীয় সহায়তাপুষ্ট এই কর্মসূচির সুবিধা বিদ্যালয়ের প্রথম থেকে অষ্টম পর্যন্ত সমস্ত ছাত্রছাত্রী পেয়ে থাকে। উল্লেখ করা যেতে পারে, এই কর্মসূচি এতদিন পর্যন্ত মধ্যাহ্নকালীন আহার কর্মসূচি নামে পরিচিত ছিল।
প্রধানমন্ত্রী পোষণ কর্মসূচির আওতায় সারা দেশে সরকারি ও সরকারি সহায়তাপ্রাপ্ত ১১ লক্ষ ২০ হাজার বিদ্যালয়ের প্রায় ১১ কোটি ৮০ লক্ষ পড়ুয়া রান্না করা গরম খাবারের সুবিধা পাবে। ২০২০-২১ এ সরকার এই কর্মসূচিতে ২৪ হাজার কোটি টাকার বেশি খরচ করেছে। এর মধ্যে খাদ্যশস্য সংগ্রহ খাতে প্রায় ১১ হাজার ৫০০ কোটি টাকা খরচ হয়েছে। প্রধানমন্ত্রী পোষণ কর্মসূচির কার্যকরিতা আরও বাড়াতে একাধিক সিদ্ধান্ত নেওয়া হয়েছে। এর মধ্যে রয়েছে – সরকারি ও সরকারি সহায়তাপ্রাপ্ত বিদ্যালয় পড়ুয়াদের পাশাপাশি, প্রাক্-প্রাথমিক বিদ্যালয়ের ছাত্রছাত্রীদের নিয়ে আসা। ‘তিথি ভোজন’ উদ্যোগে উৎসাহিত করা হবে, যেখানে বিশেষ অনুষ্ঠান বা উৎসব উপলক্ষে সামুদায়িক অংশগ্রহণের মাধ্যমে পড়ুয়াদের বিশেষ খাবার দেওয়ার সংস্থান থাকছে। প্রকৃতি ও উদ্যান পালন সম্পর্কে শিশুদের বাস্তবিক অভিজ্ঞতা অর্জনে বিদ্যালয়ে নিউট্রিশন গার্ডেন গড়ে তোলায় অগ্রাধিকার দেওয়া হবে। উল্লেখ করা যেতে পারে, ৩ লক্ষেরও বেশি বিদ্যালয়ে নিউট্রিশন গার্ডেন বা পুষ্টি উদ্যান গড়ে তোলা হয়েছে। সমস্ত জেলার ক্ষেত্রেই এই কর্মসূচির সোশ্যাল অডিট বাধ্যতামূলক হচ্ছে। উন্নয়নে আগ্রহী জেলা সহ যে সমস্ত জেলায় রক্তাল্পতার প্রকোপ বেশি, সেখানে শিশুদের পরিপূরক পুষ্টির বিশেষ সংস্থান থাকছে। এই কর্মসূচি রূপায়ণে মহিলা স্বনির্ভর গোষ্ঠী এবং কৃষক উৎপাদন সংগঠনগুলিকে সামিল করতে উৎসাহিত করা হবে। স্থানীয়ভাবে উৎপাদিত শাকসব্জি দিয়ে খাবার তৈরির ওপর গুরুত্ব দেওয়া হবে। এর ফলে, স্থানীয় অর্থনীতির বিকাশ ঘটবে। এমনকি, স্থানীয়ভাবে উৎপাদিত শাকসব্জি ও অন্যান্য পৌঁষ্টিক উপাদান পড়ুয়াদের জন্য বিদ্যালয় থেকে দেওয়া খাবারে ব্যবহার করা হবে।
CG/BD/SB
(